CELEX: E2014J0009
Language: el
Date: 2014-11-10 00:00:00
Title: Απόφαση του Δικαστηρίου, της 10ης Νοεμβρίου 2014, στην υπόθεση E-9/14 — Otto Kaufmann AG (Παραδεκτό — Ανταλλαγή πληροφοριών σχετικά με τις καταδικαστικές αποφάσεις σε βάρος νομικών προσώπων — Ελευθερία παροχής υπηρεσιών — Ελευθερία εγκατάστασης — Οδηγία 2004/18/ΕΚ — Οδηγία 2006/123/ΕΚ)

4.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/6
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 10ης Νοεμβρίου 2014
   στην υπόθεση E-9/14
   Otto Kaufmann AG
   (Παραδεκτό — Ανταλλαγή πληροφοριών σχετικά με τις καταδικαστικές αποφάσεις σε βάρος νομικών προσώπων — Ελευθερία παροχής υπηρεσιών — Ελευθερία εγκατάστασης — Οδηγία 2004/18/ΕΚ — Οδηγία 2006/123/ΕΚ)
   (2015/C 183/07)
   Στην υπόθεση E-9/14, Otto Kaufmann AG – ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, από το Δικαστήριο του Πριγκιπάτου του Λιχτενστάιν (Fürstliches Landgericht des Fürstentums Liechtenstein) για την ερμηνεία του δικαίου ΕΟΧ σχετικά με την καταχώριση σε μητρώο των καταδικαστικών ποινικών αποφάσεων σε βάρος νομικών προσώπων, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 10 Νοεμβρίου 2014, το διατακτικό της οποίας έχει ως εξής:
   Τα άρθρα 31 κι 36 της συμφωνίας ΕΟΧ δεν θεμελιώνουν υποχρέωση σαφούς καταχώρισης σε μητρώο μιας καταδικαστικής ποινικής απόφασης σε βάρος νομικού προσώπου. Διατάξεις, όπως το άρθρο 45 της οδηγίας 2004/18/ΕΚ και το άρθρο 33 της οδηγίας 2006/123/ΕΚ θεμελιώνουν ενδεχόμενη υποχρέωση ενός κράτους του ΕΟΧ να παράσχει πληροφορίες, αν το ζητήσει άλλο κράτος του ΕΟΧ, για καταδικαστικές αποφάσεις σχετικά με την επάρκεια και την επαγγελματική αξιοπιστία των νομικών προσώπων. Ωστόσο, βάσει των εν λόγω οδηγιών, η διατήρηση και ο χειρισμός των σχετικών πληροφοριών εναπόκεινται στο εθνικό δίκαιο.